stanford-oval/wikipedia huggingface dataset:
Jehovan todistajien historia
Vuodesta 1976 nykypäivään > Milton George Henschel

30.12.1992 Vartiotorniseuran viidenneksi presidentiksi valittiin Milton G. Henschel. Hän oli kolmannen sukupolven Jehovan todistaja. Milton G. Henschel syntyi Pomonassa, New Jerseyssä, 9.8.1920. Hän meni kasteelle vuonna 1934 ja muutti silloin isänsä kanssa New Yorkiin. Nuorena hän toimi useissa arvostetuissa tehtävissä järjestön päämajassa, kuten esimerkiksi Knorrin henkilökohtaisena sihteerinä. 
Henschel oli konservatiivinen ja lojaali järjestön mies. Kuitenkin hänen aikanaan toteutettiin kaksi suurta historiallista oppimuutosta. Vuoden 1914 sukupolviopetus kumottiin ja organisaatio järjesteltiin uudelleen. Hän erosi Vartiotorniseuran presidentin tehtävistä vuonna 2000. Myös hallintoelin jätti eroanomuksensa vuonna 2000 ja se eriytettiin järjestön juridisesta johdosta ja hallintoelimestä tuli puhtaasti hengellisiä asioita käsittelevä elin. Lailliseksi hallinnollista vastuuta pitäväksi johtajaksi valittiin Don A. Adams. Tämä tarkoittaa sitä, että Vartiotorniseuran vahvojen johtajien sarja on saatettu päätökseen ja järjestön virallinen johto eriytetty hengellisestä johdosta. Seuran johtoryhmästä ei siis enää voida pitää liikkeen uskonnollisena ohjaajana ja johtajana. Milton G. Henschel kuoli 82 vuoden iässä maaliskuussa 2003.
Nykyään Vartiotorniseuran presidenttinä toimii Don A. Adams. Jehovan todistajien järjestön toiminta mukautuu jatkuvasti, ja vuodesta 1976 eteenpäin hallintoelimen tehtävät ovat muuttuneet. Hallintoelin ei enää vastaa taloudellisista asioista yhtä vahvasti kuin aikaisemmin.
Järjestö nykyään

Viimeisin suuri muutos järjestössä on vuonna 1995 kumottu sukupolvi-opetus, jonka mukaan maailmanloppu tulisi ennen kuin viimeiset ennen vuotta 1914 syntyneet kuolisivat. Nykyään Jehovan todistajat uskovat, että maailmanloppu on lähellä mutta he eivät aseta sille aikarajaa. Tämä saattaa päätökseen Jehovan todistajien maailmanlopun vuoden odottamisen kauden. Jehovan todistajien historian alkuvuosilta lähtien he ovat odottaneet merkkivuosia ja vuosista luopuminen on siten järjestölle merkittävä muutos. Vuoden 1995 jälkeen Jehovan todistajien kasvu teollisuusmaissa on hidastunut merkittävästi.
Rakel Liekki

| Tiina-Rakel Liekki |
| --- | --- |
 Rakel Liekki Lahden kirjamessuilla 2011.
Henkilötiedot
Syntynyt: 20. syyskuuta 1979 (ikä 45) Suonenjoki
Kansalaisuus:  suomalainen
Ammatti:  tuottaja, toimittaja, juontaja, kuvataiteilija, pornonäyttelijä
Aiheesta muualla
Kotisivu
Tiina-Rakel Liekki (ent. Tiina-Rakel Koponen, s. 20. syyskuuta 1979 Suonenjoki), taiteilijanimeltään Rakel Liekki, on suomalainen media-alan toimija, kuvataiteilija ja toimittaja. Liekki työskentelee Ylen uutis- ja ajankohtaistoimituksessa kolumnien ja blogien tuottajana.
Aiemmin Liekki työskenteli muun muassa toimittajana Yle Uutisten verkkotoimituksessa sekä tuottajana, toimittajana ja televisiojuontajana Yle Kioskissa.  Hän on myös työskennellyt markkinointi- ja viestintäpäällikkönä Nenäpäivä-kampanjaa järjestävässä Nenäpäivä-säätiössä sekä toiminut kolumnistina ja radiojuontajana.
Ura

Liekki valmistui kuvataiteilijaksi vuonna 2001 Pohjois-Karjalan ammattikorkeakoulusta pääaineenaan maalaus. Liekki on tehnyt myös käsite- ja performanssitaidetta. Taideteoksissaan Liekki on käsitellyt erityisesti sukupuolen ja seksuaalisuuden teemoja.
Liekki on 2000-luvun alussa toiminut myös pornonäyttelijänä, -käsikirjoittajana ja -ohjaajana. Hän lopetti aikuisviihdeuransa 2005. Omien sanojensa mukaan hän hakeutui eikä ajautunut pornouralle. Pontimena oli taiteellinen kokeilu eikä kuuluisuuden hakeminen tai ansaitsemiskeino. Taiteen saralla Liekki teki muun muassa Mikko Hynnisen kanssa Fantasia#1 pornotähdelle -äänitaideteoksen, jota esitettiin Kiasmassa vuonna 2006.
Taidenäyttelyitä
Maalausnäyttely, Ylisöpö!, Riikka Hyvösen kanssa, Showroom Helsinki (2010)
Maalausnäyttely, Yeah! Rock'n Rollin tulevaisuus, Herra Ylpön kanssa, Ant Gallery (2011)
Maalausnäyttely, HIHI-kasetti, Tomi Rantamäen kanssa, Ant Gallery (2012)
Piirros- ja maalausnäyttely, Protestiplaneetta, Maria Björklundin kanssa, Kallio Kunsthalle (2013)
Televisiotöitä
Pornostara: Välinetesti, Moon tv, juontaja, käsikirjoittaja (2002)
Pornostara: Rakelin ja Lassin panokoulu, Moon tv, juontaja, käsikirjoittaja (2002)
Yö Rakelin kanssa, Sub tv, juontaja, toimittaja (2005)
Kioski, Yle TV2, toimittaja, juontaja (2015)
Uuden musiikin kilpailu, Yle TV2, juontaja (2015)
Kioski: Rakelin kuplassa,Yle TV2, toimittaja, juontaja (2016)
Uuden musiikin kilpailu: Jälkimodulaatio, Yle TV2, juontaja (2016)
Euroviisujen esikatselumaraton, Yle TV2, juontaja (2016)
Radiotöitä
Pyöreä pöytä, Yle Radio Suomi, vakikeskustelija (2007-2011)lähde?
Taiteilijan joulusaarna, Yle Radio 1, käsikirjoittaja, lukija (2010)
Etusivun takapotku, YleX, toimittaja (2011)
Valtakunnan virallinen iltapäivä, Radio Suomi Pop, juontaja, toimittaja (2011-2013)
Metro FM:n iltapäivä, juontaja, toimittaja (2013)
Ennen Yleisradion palvelukseen siirtymistään Liekki myös kirjoitti freelancerina henkilöhaastatteluja Nöjesguideniin sekä kolumneja Karjalaiseen, Keskisuomalaiseen, Länsi-Savoon, Savon Sanomiin, Hustleriin, Etelä-Suomen Sanomiin, Uutispäivä Demariin, Lemmikki-lehteen ja jääkiekkolehti Lämäriin.
Vuonna 2008 Liekki oli Animalian ja SEY:n häkkikananmunia vastustaneen Irti mun munista! -kampanjan keulakuva.
Kirjat

Hyvän olon seksi.  Kirkkonummi:  Paasilinna, 2010.  ISBN 978-952-5856-07-1
Kettu, Katja (päätoim.): Pimppini on valloillaan: Naisiin kohdistuva seksuaalinen vallankäyttö.  Helsinki:  WSOY, 2012.  ISBN 978-951-0-38121-2
Esiintymiset musiikkivideoilla ja musiikkikappaleilla

Liekki on ohjannut Olavi Uusivirran musiikkivideon ”Elvis istuu oikealla” vuonna 2012. Lisäksi Liekki on esiintynyt seuraavilla musiikkivideoilla:
Impaled Nazarene – ”Hardboiled and Still Hellbound” (2001)
Private Line – ”Broken Promised Land” (2006)
Stam1na – ”Lääke” (2008)
Herra Ylppö & Ihmiset – ”Ikuiset” (2012)
Herra Ylppö & Ihmiset – ”Lista Hämähäkkimiehen vihollisista” (2013)
Liekki esiintyy vokalistina The Capital Beatin kappaleella ”Baby is Sleeping” (2009).
Yksityiselämä

Liekki on syntynyt Suonenjoella, viettänyt lapsuutensa Mikkelissä ja käynyt lukion Lapinlahden Kuvataidelukiossa. Hän oli naimisissa Private Line -yhtyeen kitaristin Juha Jakosen kanssa vuosina 2007–2010 ja rekisteröidyssä parisuhteessa toimittaja-kansanedustaja Silvia Modigin kanssa huhtikuusta lokakuuhun 2011.
Henry Campbell-Bannerman

| Henry Campbell-Bannerman |
| --- | --- |

Yhdistyneen kuningaskunnan pääministeri
 5. joulukuuta 1905 – 3. huhtikuuta 1908  
Monarkki:  Edvard VII
Edeltäjä:  Arthur Balfour
Seuraaja:  Herbert Henry Asquith
Henkilötiedot
Syntynyt: 7. syyskuuta 1836 Glasgow, Skotlanti
Kuollut: 22. huhtikuuta 1908 (71 vuotta) Lontoo, Englanti
Ammatti:  Merkantti
Puoliso:  Charlotte Campbell-Bannerman
Tiedot
Puolue:  Liberaalipuolue
Uskonto:  Skotlannin kirkko
 Nimikirjoitus
Henry Campbell-Bannerman (7. syyskuuta 1836 – 22. huhtikuuta 1908) oli brittiläinen poliitikko, joka toimi Yhdistyneen kuningaskunnan pääministerinä vuosina 1905–1908. Hän oli ensimmäinen, jota kutsuttiin virallisesti arvonimellä "Prime Minister".
Elämäkerta

Henry Campbell syntyi Kelvinside Housessa Glasgow'ssa. Hänen isänsä Sir James Campbell oli Glasgow'n kaupunginjohtaja (Lord Provost of Glasgow) vuosina 1840–1843. Campbell kävi Glasgow'n yliopistoa (1851) ja Cambridgen yliopiston Trinity Collegea (1854–1858). Valmistuttuaan hän hoiti perheen varastoa ja tavarakauppaa Glasgow'ssa. Hän otti sukunimeensä lisän Bannerman vuonna 1871, mikä oli ehtona, että hän sai periä setänsä omistaman Hunton Courtin Kentissä.
Vuonna 1868 hänet valittiin alahuoneeseen liberaalien edustajana Stirling Burghsista. Hän toimi sotatoimistossa talousvastaavana ja amiraliteetin ministerin avustajana ja talousvastaavana, ja hänet valittiin William Ewart Gladstonen toiseen hallitukseen Irlannin ministeriksi 1884.
Gladstonen kolmannessa ja neljännessä hallituksessa ja jaarli Roseberyn hallituksessa hän oli sotaministerinä, jona hänen merkittävin saavutuksensa oli saada uudistusten esteenä ollut kuningattaren serkku, Cambridgen herttua eroamaan armeijan komentajan tehtävistä. Sotaministerinä hänet lyötiin ritariksi 1895 (GCB). Hän puhui vankien kohtelusta buurisodassa ja vastusti keskitysleirejä, mikä rikkoi välit puolueen imperialisteihin.
Sir Henry nousi helmikuussa 1899 Sir William Vernon Harcourtn jälkeen alahuoneen liberaalien johtoon ja piti jakaantuneen puolueen koossa. Kun liberaalit palasivat valtaan 1906, Edvard VII kutsui hänet maan pääministeriksi.
Campbell-Bannermanin hallitusta pidettiin tehokkaana, vaikka ylähuone estikin esitykset uudesta koululaista. Ulkoministeri Sir Edward Greyn johdolla solmittiin entente Venäjän kanssa 1907. Samana vuonna Campbell-Bannermanista tuli pitkäaikaisin parlamenttiedustaja (Father of the House), ainoana pääministerinä tähän mennessä. Eteläafrikkalaisille Transvaalin (1906) ja Oranjejoen siirtokunnille (1907) annettiin itsehallinto. Hänen hallitukseensa kuuluivat myös nousevat tähdet Asquith, Lloyd George ja Winston Churchill.
Campbell-Bannermanin terveys huononi pian, ja hän erosi pääministerin tehtävistä 3. huhtikuuta 1908, jolloin hänen tilalleen tuli valtiovarainministeri Herbert Henry Asquith. Campbell-Bannerman asui edelleen osoitteessa 10 Downing Street, ja pian eronsa jälkeen hänestä tuli ainoa pääministeri, joka on kuollut siellä, 22. huhtikuuta 1908.
Aiheesta muualla

Campbell Bannerman in liberalhistory.org.uk (englanniksi)
| n k Yhdistyneen kuningaskunnan pääministerit (luettelo) |
| --- | --- | --- |
|  Walpole  Compton  Pelham  Pelham-Holles  Cavendish  Pelham-Holles  Stuart  G. Grenville  Watson-Wentworth  Pitt  FitzRoy  North  Watson-Wentworth  Petty  Cavendish-Bentinck  Pitt nuorempi  Addington  Pitt nuorempi  W. Grenville   Cavendish-Bentinck  Perceval  Jenkinson  Canning  Robinson  Wellesley Wellington  Grey  Lamb  Peel  Lamb  Peel  Russell  Smith-Stanley  Hamilton-Gordon  Palmerston  Smith-Stanley  Palmerston  Russell  Smith-Stanley  Disraeli  Gladstone  Disraeli  Gladstone  Salisbury  Gladstone  Salisbury  Gladstone  Primrose  Salisbury  Balfour  Campbell-Bannerman  Asquith  Lloyd George  Bonar Law  Baldwin  MacDonald  Baldwin  MacDonald  Baldwin  Chamberlain  Churchill  Attlee  Churchill  Eden  Macmillan  Douglas-Home  Wilson  Heath  Wilson  Callaghan  Thatcher  Major  Blair  Brown  Cameron  May  Johnson  Truss  Sunak  Starmer  |  Walpole  Compton  Pelham  Pelham-Holles  Cavendish  Pelham-Holles  Stuart  G. Grenville  Watson-Wentworth  Pitt  FitzRoy  North  Watson-Wentworth  Petty  Cavendish-Bentinck  Pitt nuorempi  Addington  Pitt nuorempi  W. Grenville   Cavendish-Bentinck  Perceval  Jenkinson  Canning  Robinson  Wellesley Wellington  Grey  Lamb  Peel  Lamb  Peel  Russell  Smith-Stanley  Hamilton-Gordon  Palmerston  Smith-Stanley  Palmerston  Russell  Smith-Stanley  Disraeli  Gladstone  Disraeli  Gladstone  Salisbury  Gladstone  Salisbury  Gladstone  Primrose  Salisbury  Balfour  Campbell-Bannerman  Asquith  Lloyd George  Bonar Law  Baldwin  MacDonald  Baldwin  MacDonald  Baldwin  Chamberlain  Churchill  Attlee  Churchill  Eden  Macmillan  Douglas-Home  Wilson  Heath  Wilson  Callaghan  Thatcher  Major  Blair  Brown  Cameron  May  Johnson  Truss  Sunak  Starmer  |  |
  Luokka   Commons 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Alankomaat  Puola 
Henkilöt:  Irlanti  Deutsche Biographie 
Muut:  SNAC  IdRef
Sapiéntza

Sapiéntzan saari.
| --- | --- |
Sijainti:  36°46′20″N, 21°42′15″E, Pýlos-Néstoras Messenia, Peloponnesos Kreikka
Saariryhmä:  Oinoússes
Pinta-ala:  9,1 km²
| --- | --- |
Asukasluku:  2
Kieli:  kreikka
muokkaa - muokkaa wikitekstiä - muokkaa Wikidataa
Sapiéntza (kreik. Σαπιέντζα < ital. Sapienza) on pieni Kreikan saari, joka kuuluu Jooniansaariin ja tarkemmin Oinoússeen saariin. Se sijaitsee Joonianmeressä Peloponnesoksen niemimaan lounaisrannikon edustalla. Saaren pinta-ala on 9,1 neliökilometriä ja asukasluku 2 (vuonna 2011). Saaren nimi tulee italiasta ja tarkoittaa viisautta.
Maantiede

Sapiéntzan saari sijaitsee Jooniansaariin kuuluvassa pienemmässä Oinoússeen saariryhmässä Välimereen kuuluvassa Joonianmeressä Peloponnesoksen niemimaan lounaisrannikon Methónin kylän edustalla. Saari kuuluu Pýlos-Néstoraksen kuntaan, joka kuuluu Messenian alueyksikköön ja Peloponnesoksen alueeseen. Pinta-alaa Sapiéntzalla on 9,1 neliökilometriä, ja sen korkein kohta on 219 metriä merenpinnan yläpuolella. Sapiéntzan rannikko vaihtelee alavista alueista jyrkkiin rinteisiin. Saaren ainoa hiekkaranta sijaitsee pohjoisosassa ja on nimeltään Ámmos.
Sapiéntza yhdessä muiden Oinoússeksen saariryhmän saarten, kuten Schízan ja Venétikon, sekä näiden saarten vastapuolisella mantereella olevien alueiden kanssa muodostaa Natura 2000 -verkostoon kuuluvan suojelualueen, jolla on kokoa 112,9 neliökilometriä.
Maantiede > Kasvillisuus ja eläimistö

Sapiéntzalla kasvaa välimerenkasvillisuutta, kuten heinäkasveja, kermestammi, lännenmansikkapuu, myrtti, mastiksipistaasi ja oliivi. Saarelle on tuotu Kreetan saarelta uhanalaisia kri-kri-villivuohia (Capra aegagrus creticus). Sapiéntzalle on tuotu myös lampaita ja fasaaneja. Vuosittain saarelle päästetään metsästämään luvan kanssa esimerkiksi saaren villilampaita, villivuohia, fasaaneja, laulurastaita, viiriäisiä ja lehtokurppia.
Historia

Saari joutui Venetsian tasavallan alaisuuteen vuonna 1209 saarella sijainneessa luostarissa allekirjoitetun sopimuksen mukaan. Kreikan vapaussodan aikana vuonna 1825 Kreikan merivoimat käytti saarta operaatioidensa tukikohtana. Sapiéntzan saari kuului vuoteen 1850 saakka virallisesti Britannian Jooniansaarten yhdysvallat -nimiseen protektoraattiin. Kreikkaan saari liitettiin yhdessä idempänä sijaitsevan Elafónisoksen saaren kanssa virallisesti 6. heinäkuuta 1850 kreikkalaisen ministerin Andréas Lóntoksen ja Britannian suurlähettilään Whishin tekemällä sopimuksella. Britit rakensivat saaren eteläosaan vuonna 1890 majakan, jolla on korkeutta 18 metriä.
Saaren rannikolla on useita hylkyjä monilta eri historiallisilta aikakausilta. Esimerkiksi Sapiéntzan pohjoisrannikon edustalla makaa ensimmäiseltä vuosisadalta peräisin oleva hylky.
Aiheesta muualla

Kuvia tai muita tiedostoja aiheesta Sapiéntza Wikimedia Commonsissa
Sapiéntza Wikimapiassa (englanniksi)
Jooniansaaret
| --- | --- |
Pääsaaret:  Ithaka  Kefaloniá  Korfu  Kythera  Lefkas  Paxós  Zákynthos 
Alisaariryhmät:  Paxoí Ágios Nikólaos  Antípaxos  Daskália (Pláka)  Kaltsonísi  Mongonísi  Panagía  Paxós  Diapontiset saaret Diákopo  Diáplo  Ereikoússa  Karávi  Mathráki  Othonoí  Plateiá  Tracheiá  Ekhinadit Ápasa  Drakonéra  Fílippos  Giróvaris  Kalógiros  Karlonísi  Kounéli  Lamprinós  Mákri  Módi  Oxeía  Petalás  Pístros  Pontikós  Práso  Prováti  Sofía  Sorós  Tsakalonísi  Vromónas  Oinoússes Avgó  Bómpa  Dýo Adélfia  Sapiéntza  Schíza  Venétiko  Strofadit Árpyia  Stamfáni  Tilevoḯdes Alafonísi  Arkoúdi  Átokos  Chelóni  Formíkoula  Kálamos  Kastós  Kýthros  Madourí  Meganísi  Petaloú  Prasonísi  Prováti  Skorpídi  Skorpiós  Spárti  Thiliá  Tsokári 
Muut pienemmät saaret:  Agía Marína  Ágios Andréas  Ágios Ioánnis  Ágios Nikólaos, Áktio-Vónitsa  Ágios Nikólaos, Sývota  Ágios Nikólaos, Zákynthos  Ágios Sóstis  Antidragonéra  Antikythera  Avgó  Chelonísi  Dionísi  Dragonéra  Fortí  Kalonísi  Korakonísi  Koutsounés  Lagoúdia  Lazaréto, Ithaka  Lazaréto, Korfu  Lygía  Marathonísi  Megálo Mourteméno  Merópi  Mikró Nisí  Moúrtos  Myzíthres  Panagía  Peristerés  Pontikonísi  Poréti  Porí  Próti  Pýlos  Sésoula  Sfaktiría  Skartsoumponísi  Vagiá  Vardiánoi  Vído 
Piri Reisin 1500-luvulla piirtämä kartta Messenianlahden alueesta. Sapiéntza ylin saari ylävasemmalla.
Johanna Kustannus

| Johanna Kustannus |
| --- | --- |

Emoyhtiö:  Universal Music
Perustettu:  1985
Tilanne:  aktiivinen
Tyylilajit:  monia
Kotimaa:  Suomi
Sijainti:  Helsinki
Kotisivu
Infobox OKNimi-testi OK: 
Johanna Kustannus on  Universal Music Finlandin levymerkki ja aputoiminimi. Kustantajan historiaan kuuluu kaksi Johanna Kustannus Oy -nimellä toiminutta suomalaista yhtiötä. Molemmissa yhtiöissä toimivat Atte Blom ja Pekka Aarnio. Ensimmäisen Johanna Kustannuksen levymerkki oli Johanna ja toisen levymerkkejä olivat muun muassa AMT, Grand Slam, Pyramid, Megamania sekä lopulta Johanna Kustannus. Vuodesta 2010 Johanna Kustannus on ollut osa monikansallista Universal Music Groupia. Johanna Kustannus Oy lopetti toimintansa vuoden 2014 lopussa ja yhtiö muuttui aputoiminimeksi Johanna Kustannus.
Johanna-levymerkki ja ensimmäinen Johanna Kustannus

Ensimmäinen Johanna Kustannus aloitti vuonna 1978 julkaisemalla Juice Leskisen, Dave Lindholmin ja Kari Peitsamon sanoituskirjat.lähde tarkemmin?
Johanna-levymerkki aloitti Love Records -levy-yhtiön mentyä konkurssiin kesällä 1979. Osa Love Recordsin rock-artisteista siirtyi Johannan artisteiksi. Ensimmäinen Johanna-levymerkin julkaistu single oli pihtiputaalaisen Ratsia-yhtyeen "Lontoon skidit" (JHNS 101) ja ensimmäinen albumi Tuomari Nurmion ja Köyhien Ystävien Kohdusta hautaan (JHN 2001). Levy-yhtiö  oli alussa nimeltään Musiikki- ja kirjatoimisto P. Karhu Oy. Osassa levyjä yhtiöksi mainittiin ”Johanna/P.Karhu Oy”. Yhtiö julkaisi muutaman julkaisun myös Karhu-levymerkillä. Osassa Johanna-levymerkin levyjä yhtiötä ei ollut ilmoitettuna lainkaan.
Etenkin Leevi and the Leavingsin alamerkkinä toimi Black Label Series nivoutuen vähitellen itse Johanna-merkkiin levy-yhtiölle P. Karhu Oy.
Vuonna 1981 Johanna-levymerkki julkaisi jo noin 40 äänitettä.
Aluksi Musiikki- ja kirjatoimisto P. Karhu Oy ei toiminut julkaisemiensa levyjen musiikkikustantajana, vaan  kustantaja oli vuonna 1976 perustettu Love Kustannus Oy. P. Karhu Oy ryhtyi musiikkikustantajaksi vuonna 1981.
Vuonna 1982 Musiikki- ja kirjatoimisto P. Karhu Oy muutti nimekseen Johanna Kustannus Oy, joka jatkoi Johanna -merkillä julkaisten 12 albumia JHN 2500-sarjaa. Pian nimenmuutoksen jälkeen Johanna-levymerkin levyissä tuottajina toimivat myös muut yhtiöt. Johanna Kustannus Oy jatkoi aktiivisena kustannusyhtiönä.
Johanna-levymerkki ja ensimmäinen Johanna Kustannus > Muut yhtiöt Johanna-levymerkin taustalla

Syksyllä 1982 yksittäisten Johanna-levymerkin levyjen tuottajayhtiöinä olivat myös muun muassa Ralf Örn Pop ja Rockadillo. Loppuvuonna 1982  myös levy-yhtiöksi tuli A.A.B. Tuotanto Oy. A.A.B. Tuotanto Oy:n omistajina olivat Atte Blom Johanna-merkiltä ja Leena Juuranto Polarvoxilta. Juurannolla oli myös omistusyhteys lähitalon Finnvoxiin.
A.A.B. Tuotanto julkaisi uusia äänitteitä Johanna-levymerkillä vuosina 1982–1984. Tänä aikana yhtiö julkaisi noin kolmekymmentä albumia JHN 3000-sarjana. Viimeinen A.A.B.:n Johanna-merkin tuotanto oli Rauli Badding Somerjoen kokoelma-albumi Rakkauden kiertokulku (1984, JHN 3039). AAB toimi sekä eräiden vanhojen Johanna-äänitteiden 
uudelleen- että ensijulkaisijana. AAB jatkoi myös Johanna-levymerkkiä toimintansa ajan vielä osassa CD-levyjään. A.A.B. Tuotanto jatkoi toimintaansa vuoden 2000 konkurssiin asti. Ennen tätä yhtiö oli myynyt koko kataloginsa Love Kustannus Oy:lle.
Johanna-levymerkki ja ensimmäinen Johanna Kustannus > Konkurssi

Johanna Kustannus Oy meni konkurssiin lokakuussa 1984. Viimeiseksi levyksi jäi Sleepy Sleepers -taustainen Tohtori Pöhön aerobix (JHN 2512). Konkurssin jalkoihin jääneitä levyjä julkaisi Love Kustannus Beta-levymerkillä.
Välivaihe

Myös Atte Blom jatkoi konkurssin jälkeen äänitetuotantoa muissakin uusissa yhtiöissä kuten Peter von Baghin ja Pekka Aarnion vuonna 1985 perustetuissa Megamania Musiikki Ky sekä Pyramid Musiikki Ky levymerkkeineen Megamania ja Pyramid. Pitkäaikainen kustantaja Love Kustannus muutti Helsingin Hämeentien  toimistoon pian jälkikäteen. Vuonna 1988 siitä tuli Johanna-levymerkin pääasiallinen käyttäjä jatkuneiden uudelleenjulkaisujen myötä CD-muodossa.
Johanna Kustannuksen konkurssi päätettiin vuonna 1989.
Toinen Johanna Kustannus

Kun ensimmäisen Johanna Kustannuksen nimi poistettiin kaupparekisteristä 1989, Blom ja kolme muuta omistajaa rekisteröi heti uuden saman nimisen yrityksen. Uusi Johanna Kustannus jatkoi aiemman Megamania-yhtiön hengessä ja jatkoi julkaisemista Pyramid- ja Megamania-levymerkeillä. Yhtiön omien sivujen historiikki kertoo, että uusi Johanna Kustannus Oy perustettiin vuonna 1985 jo edellisen konkurssipesän vielä toimiessa.
Uuden Johanna Kustannuksen pääoma romahti tilikaudella 2000-01, ja jo kesällä 2002 yhtiön osake-enemmistö siirtyi osakeannin myötä Love Kustannus Oy:lle. Blomin vientityö yhtiön palveluksessa loppui vuonna 2005. Vuonna 2010 Universal Music osti Johanna Kustannuksen, Siboneyn ja Love Kustannuksen levy-yhtiö-, julkaisu- ja kustannustoiminnat.. Ennen kauppaa eri yhtiöiden omistajia olivat Sini Perho, Peter von Bagh, Pekka Aarnio ja Otto Donner.
Vuoden 2014 lopussa Johanna Kustannus Oy lopetti toimintansa. Johanna Kustannus on tämän jälkeen ollut Universal Music Groupin levymerkki ja aputoiminimi.
Artistit

Ensimmäisellä ja toisella Johanna Kustannuksella on ollut harvoja samoja artisteja uusine yhtyeineen. Love Kustannus julkaisi oikeuksineen Johanna-merkin levyjen CD-versiot vuodesta 1988 alkaen. Vasta Universal Musicin Johanna Kustannus alkoi julkaista vuonna 2012 20X-kokoelmia Johanna-merkin tuotannosta. Vuonna 2014 ilmestyi Johanna-vuodet -sarja.
Aiheesta muualla

Johanna Kustannus Oy:n kotisivut
Meteli.netin listaus Johannan artisteista
Levylaulajaksi Johanna-yhtiöön? Elävässä arkistossa
Smólikas

Smólikasvuori.
| --- | --- |
Sijainti:  Ioánnina, Epeiros, Kreikka
Vuoristo:  Píndos
Korkeus merenpinnasta:  2 637 m
Prominenssi:  1 736 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Smólikas (kreik. Σμόλικας, arom. Smolcu) on vuori Píndos-vuoristossa Epeiroksessa Kreikassa. Sen korkeus on 2 637 metriä ja prominenssi 1 736 metriä. Smólikas on Kreikan kaikista vuorista toiseksi korkein Ólymposvuoren jälkeen.
Smólikas sijaitsee Ioánninan alueyksikön alueella linnuntietä noin 48 kilometriä pohjoiseen Ioánninan kaupungista. Se kuuluu Manner-Kreikan pohjois-eteläsuunnassa halkaisevaan laajaan Píndos-vuoristoon. Smólikaksen korkein huippu tunnetaan samalla nimellä kuin itse vuori. Vuoren toiseksi korkein huippu on Mósia (Μόσια, 2 600 m). Muut yli 2 000 metriä korkeat huiput ovat Koútsouro (Κούτσουρο, 2 318 m), Kapetán Tsekoúra (Καπετάν Τσεκούρα, 2 253 m), Bogntáni eli Voúzi (Μπογντάνι eli Βούζι, 2 239 m), Alogótopos (Αλογότοπος, 2 230 m), Paliostroúngi (Παλιοστρούγγι, 2 221 m), Misoráchi (Μισοράχη, 2 217 m), Ntaliápoli (Νταλιάπολη, 2 077 m), Pétra Gkagkarántza (Πέτρα Γκαγκαράντζα, 2 045μ) ja Smíliani (Σμίλιανη, 2 014 m).
Vuoren huiput ovat osa Pohjoisen Píndoksen kansallispuistoa. Vuorella noin 2 200 metrin korkeudessa sijaitsee Drakólimni (Δρακόλιμνη, ”Lohikäärmejärvi”) -niminen syvä vuoristojärvi, jonka pinta-ala vaihtelee noin 3 000–4 000 neliömetrin välillä.
Smólikasvuoren ja Drakólimnin maisemia.
Aiheesta muualla

Kuvia tai muita tiedostoja aiheesta Smólikas Wikimedia Commonsissa
Kreikan vuoret ja vuoristot
| --- | --- |
Korkeimmat vuoret (yli 2 000 m):  Ólympos  Smólikas  Vóras  Grámmos  Gkióna  Týmfi  Vardoúsia  Parnassós  Ída eli Psiloreítis  Páchnes  Kakardítsa  Taÿ́getos  Kyllíni  Aroánia  Varnoúntas  Tymfristós  Lákmos  Katarachiás  Vasilítsa  Falakró  Erýmanthos  Órvilos  Tringía  Doúsko  Piéria  Karáva  Tzéna  Lýgkos  Kakoplévri  Mavrovoúni  Pínovo  Oíti  Díkti  Avgó  Aféntis Christós  Vérno  Áskio  Kaliakoúda  Vérmio  Chatzí  Áthos  Bélles  Trapezítsa 
Vuoristot:  Ágrafa  Akarnaniká  Asteroúsia  Athamaniká  Bélles  Koúla  Kroússia  Lasíthi  Lefká Óri  Óri Kyparissías  Píndos  Rodópi  Thryptí